شەفەق نیوز/ ژمارەی تووشهاتنەگان وە ڤایڕۆس کۆرۆنا لە هەرێم کوردستان بەرزەوبوی ئەرا زیاتر لە ١٧ هەزار تووشهاتگ.
بەیاننامەیگ ئەرا وەزارەت تەندروسی لە هەرێم وت: لەماوەی ٢٤ ساعەت گوزەیشتە ٣٠٣٥ نموونە تاقی کردگە، لەناویان ٥٠٨ تووشهاتگ دەرکەفتگە، وەیچوورە بەشەو بوینە:
( ٢٧٨ هەولێر)، (٩٧ سلێمانی، ٢١ گەرمیان، ٦٢ راپەڕین)، (٣٢ دهۆک)، (١٨هەڵەبجە).
وەزارەتەگە هەمیش ١٦٦ خاسەوبوین تۆماکرد، وەیجوورە:
(١٠١ هەولێر)، (٣٢ گەرمیان) ، (٢٣ دهۆک)، (١٠ هەڵەبجە).
ولەماوەی ٢٤ ساعەت گوزەیشتە ١٧ بیمار وە ڤایڕۆسەگە مرد، وەیچوورە:
(١٣ هەولێر)، (٢ سلێمانی، ١ گەرمیان)، (١ دهۆک).
لە وەخت بڵابوین ڤایڕۆسەگە، ١٧٥٤٧ کەس تووشهاتگە: (٦٤٨٣ هەولێر، ٩٢٧٣ سلێمانی، ١٢٣٦ دهۆک ، ٥٥٥ هەڵەبجە) و ١٠٣٠٩ خاسەوبویە: (٣٦٩٨ هەولێر، ٥٦٥٢ سلێمانی، ٤٧٨ دهۆک ، ٤٨١ هەڵەبجە)، و ٦٥٧ مردگە: (١٨٥ هەولێر، ٤٥٤ سلێمانی، ٩ دهۆک ، ٩ هەڵەبجە).
